ཁྱིམ་ནང་ཧྲིལ་པོ་དལ་ཅག་གེར་ཡོད་ལ།ཐབ་ནང་གི་མེ་ལྕེ་ཁོ་ན་འུར་འུར་དུ་འབར་བར་བྱེད།མེ་ལྕེའི་བྱེད་ནུས་ལས་དུས་ཡུན་ངེས་ཅན་ཞིག་གི་རྗེས་སུ་སླ་ང་ལསསིར་སིརགྱི་སྒྲ་ཆུང་ངུ་ཞིག་གྲགས་བྱུང་བར།ཀུན་སྐྱིད་ཕར་སོང་ནས་ཐུར་མ་ཞིག་བླངས་ཏེ་ཕྱིར་བུད་ཡོང་བ་དང་།ཡོང་ནས་སླ་ངའི་སྒྲ་ལ་ཡུད་ཙམ་ཉན་རྗེས།གཞི་ནས་སླ་ངའི་ཁ་ལེབ་ཕྱེ་བ་ལ།རླངས་པའི་ཚོགས་ནི་དཀར་ཐོལ་ཐོལ་གཅུད་ལོག་འདྲ་བ་ཞིག་བྱས་ཏེ་ཁང་བའི་གདུང་ལྕམ་བར་དུ་འཛུལ་བ་དང་བསྟུན་ནས་གར་སོང་ཆ་མེད་དུ་ཡལ་འགྲོ།མོས་ཙིག་མས་དབྲལ་བའི་ཕྱེ་ཁུག་གི་བུ་ག་ལས་ཕྱེ་ཉུང་ཙམ་ཉུང་ཙམ་རེ་ཡོང་དུ་འཇུག་ཞོར་ཐུར་མས་བར་མེད་དུ་སླ་ངའི་ནང་དཀྲུག་པར་བྱེད།མཐུད་ནས་ཕྱེ་ཁུག་སླར་ཡང་ད་ཅིའི་ཁ་མལ་དུ་བསྙལ་ནས་བཞག་རྗེས།ཐུར་མ་ཡིས་ཕྱེ་ལྡུར་ཡང་ཡང་དཀྲུགས།